Pangiring

Pangiring inggih punika panganggén kruna sané magenah ring pungkur. Pangiring-pangiring punika minakadi; -a, -an, -ang (-yang), -in, -ing (-ning), -e, -ne, -en, -wait, -man, -wan.

Teges 
Wenten kutus (8) soroh pangiring, inggih punika:
 Teges pangiring "-a", mateges;
 Nyinahang karya sané kakaryanin olih jadma sané karaosang (jadma ka-3). Umpami "dukain + a", "tingalin + a". Wimba ring lengkara: "Ngelemang titiang wawu dukaina olih I Guru. Suba tingalina tiang epuh magarapan, masih ya enu bengong-bengong.
 Nyinahang padrewean, Umpami: "Pianak + a" dados pianaka, wimba ring lengkara: pianaka ada tuah dadua.
 Teges Pangiring "-an", mateges;
 Nyinahang kahanan nglangkungin sané lianan. Umpami: Punyan nyuhe tegehan tekén punyan biune.
 Nyinahang langkungipun kalintang. Umpami " ya anak buka sesenggakane, jlema lantangan batis, joh-joh pagelahan anake bakat baana ngalih.
 Nyihnayang ngwangun Kruna Aran " Umpami Jani mula dina sangkepan Subak.
 Nyihnayang Kruna aran Niskala,: Umpami " Yan Kamulan tusing duman I dewek, eda bena marikosa.
 Nyihnayang prabot, Umpami: Jemakang mémé kikihan, lakar ngae santen
 Nyihnayang kruna Aran sekadi Kruna Lingganipun " Umpami " Ditu di Jlingjingan ebune pejang bapa bulihe, ngantosang dewasané mamula.
 Nyihnayang wewatesan , Umpami:Waian tiang majalan, sawiréh motore kelang.
 Nyinahang genah , Umpami: Kawanguna sekolahan, genah melajahang budi.
 Nyihnayang Makueh , Umpami: Anake cerik ane tonden matuuh liwat telu bulan, tonden dadi anggoin mas, masan, msll.
 Nyihnayang tetuladan barang , Umpami " gaenang adine kapal-kapalan lakar pulanga ditelagane.
 Teges Pangiring "ang", mateges;
 Nyinahangkarya matetulung. Umpami: Jemakang malu adine nasi, witeh uli tuni tonden madaar.
 Nyihnayang ngelaksanayang karya (Lumaksana ) Umpami " Tegarang satuayang malum kenken pangawitne.
 Nyinahang makta miwah nglaksayang karya, Umpami: Tegarang satuayang malu, kenken pangawitne.
 Nyinahang sakadi Kruna Lingganipun. Umpami: Enggal pesan ya ruyug, sujatine ya anak sedeng adiang ping pindo.
 Nyinahang Karya kala punika, Umpami: ya setata bangun ngedas lemahang.
 Teges Pangiring "-in", mateges;
 Nyinahang karya matetujon ring panandangipun, Umpami: Ya suba magarapan, mula tuara dadi barengin nyen-nyen.
 Nyinahang wewatesan, Umpami: di Jeron Bapak Prebekele ada karya ngrorasin.
 Ngwangun rasa ring panandangipun, Umpami: Uparenggan tetamanan punika wiakti ngulangunin pisan.
 Nyihnayang karya matetulung, Umpami: Ampakin ya kori.
 Nyinahang karya mawanti-wanti. Umpami: Butbutin malu bulun siape.
 Nyinahang kahananipun lintangn. Umpami: Pategehin pundukan carike ento, apang tusing dadi lancah blabar.
 Teges Pangiring "-ing = ning", mateges; Pangiring ing/ning punike saimper ring pangiring "ne", Umpami: Pamuput Ngacep-acep Ida Betara ring luring akasa = sané malingga malinggih ring luring akasa
 Teges Pangiring "-e", mateges; Nyinahang panuek kruna lingganipun, Umpami: Jame suba nyinahang pukul 10.50 manut dedauhan Indonésia sisi kauh.
 Teges Pangiring "-ne", mateges;
 Nyinahang barang punika drewen anak sané karaosang ( orang ke 3), Umpami: Limane gedé gati.
 Ngwangun Kruna Aran, Umpami: Dalemne atungtung nyuh.
 Nuekang Kruna Katerangan, Umpami " Pangawitne ya ngorahang tuara nyak.
 Teges Pangiring "-en, -wati, -man, -wan", mateges; Nyinahang Pakaryan sané pacing kalaksanayang during majanten, Umpami: 
 Anak istri sané sampun ngamolihang ring indik kekawian, kabaos sang rumaga sastrawati.
 Anake sané seneng matulung urip, welas asih, tur malaksana rahayu, wantah patut kabaosang budiman.
 Ida Sang Prabu Salya, wiakti ratu saktiman tur kabiuhaning wadua miwah bala peka.
 Sang Wibisana diastu tosning raksasa, sakewanten pakayunane suci, mawinan Ida kabaos sang Gunawan

Pustaka 

Kategori:Kruna